Այս համատեքստում, բոլորին յուզող գլխաւոր հարցը շարունակում է մնալ մէկը. Ինչ սպասել Թրամփից: Այս հարցին պատասխանելու համար նախ անհրաժեշտ է հաշւի առնել մի կարեւոր հանգամանք. Դոնալդ Թրամփը թէեւ ներկայացնում է «Հանրապետական» կուսակցութիւնը, սակայն, նա օրգանակ որեւէ կապ չունի այդ կուսակցութեան կառոյցի, քաղաքականութիւն մշակող եւ որոշումներ կայացնող նրա առանցքի հետ: Այլ խօսքով՝ նա մարգինալ նախագահ է, ինչը նրան տալիս է մանեւրի որոշակի հնարաւորութիւն, բայց, միեւնոյն ժամանակ, կարող է ստեղծել նաեւ որոշակի խնդիրներ, եթէ, իհարկէ, ներպետական կամ էլ աշխարահաքաղաքական լրջագոյն որոշումներ կայացնելիս ԱՄՆ-ի Կոնգրեսի «Հանրապետական» մեծամասնութեան որոշակի հատւածը որոշի միանալ դեմոկրատական փոքրամասնութեանն ու գնալ նրա հետ առճակատման: